**INSTRUKCIJA**

**ZA IZBORNE KOMISIJE OSNOVNIH IZBORNIH JEDINCA U KOJIMA SE PROVODI**

**„PILOT PROJEKAT 1. –**

**AUTENTIFIKACIJA BIRAČA I TRANSMISIJA REZULTATA“**

Centralna izborna komisija BiH na svojoj 13. sjednici održanoj 03.04.2024. godine donijela je Odluku u djelokrugu primjene pilot projekata Centralne izborne komisije BiH za Lokalne izbore 2024. godine („Sl. glasnik BiH“ broj 31/24).

Cilj ove odluke je testiranje izbornih tehnologija i simulacija njihove primjene na biračkim mjestima u Bosni i Hercegovini. Jedan od pilot projekata koji će biti proveden na izborni dan je i pilot projekat „Autentifikacija birača i transmisija rezultata“.

**Autentifikacija birača** je postupak potvrđivanja identiteta birača na biračkom mjestu, koji se vrši nakon izvršene identifikacije birača putem ličnog dokumenta iz člana 5.12 stav (4) Izbornog zakona BiH, i podrazumijeva proceduru uporedbe biometrijskih podataka otiska prsta birača u evidencijama Agencije za identifikacione dokumente, evidenciju i razmjenu podataka BiH.

**Transmisija rezultata** je postupak dostave rezultata izbora s biračkog mjesta Centralne izborne komisije BiH putem online aplikacije i vrši se nakon ručnog prebrojavanja rezultata glasanja.

Osnovne izborne jedinice u kojima će biti proveden „Pilot projekat 1. – Autentifikacija birača i transmisija rezultata“ a koje imaju obavezu pripreme i provođenja ovoga Pilot projekta i na koje se odnosi ova Instrukcija su sljedeće:

|  |  |  |
| --- | --- | --- |
| **Red. br.** | **Kod** | **Grad/Općina** |
| **1.** | 137 | Stari Grad Sarajevo |
| **2.** | 039 | Tešanj |
| **3.** | 038 | Doboj |
| **4.** | 029 | Bijeljina |
| **5.** | 182 | Trebinje |
| **6.** | 010 | Gradiška |
| **7.** | 167 | Goražde |
| **8.** | 020 | Domaljevac - Šamac |
| **9.** | 032 | Sanski Most |
| **10.** | 083 | Zvornik |
| **11.** | 105 | Srebrenica |

Centralna izborna komisija BiH je na svojoj 53. sjednici održanoj 16.08.2024. godine donijela Odluku o određivanju biračkih mjesta za provođenje pilot projekata za Lokalne izbore 2024. godine („Sl. glasnik BiH“ broj 57/24). Ovom odlukom, između ostalog definirano je 165 biračkih mjesta na kojima će biti proveden ovaj Pilot projekat, a na kojima su izborne komisije osnovnih izbornih jedinica dužne organizirati provođenje projekta.

Ova odluka je sastavni dio Instrukcije (Prilog 1.)

|  |
| --- |
| **VAŽNO!!!**  **Svrha provođenja Pilot projekta je testiranje upotrebe tehnologija na biračkim mjestima.**  **Birački odbori u svome radu dužni su da obavezno primjenjuju odredbe Izbornog zakona BiH** **(«Službeni glasnik BiH», br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 i 24/24), i Pravilnika o provođenju izbora („Sl. glasnik BiH“ 31/24 i 43/24), a dok su radnje i procedure vezane za provođenje pilot projekata dodatne aktivnosti izbornih komisija osnovnih izbornih jedinica (u daljnjem tekstu: Izborne komisije) i biračkih odbora.**  **Aktivnosti pilot projekta imaju za cilj testiranje upotrebe izbornih tehnologija, provjeru tehničke funkcionalnosti njihove primjene u izbornom procesu da bi se osigurali relevantni pokazatelji o mogućnosti njihove primjene u narednim izbornim ciklusima. Pilot projekti će rezultirati izvještajem „Studija izvodljivosti uvođenja tehnologija u izborni proces u Bosni i Hercegovini“ u skladu sa zakonskim obavezama iz člana 20.16e Izbornog zakona BiH.**  **(1) Identifikacija birača vrši se, isključivo, na osnovu jednog od važećih identifikacionih dokumenata Bosne i Hercegovine i to:**   * **Lične karte (očitavanje bar-koda skenerom)** * **Vozačke dozvole (očitavanje bar-koda skenerom)** * **Pasoša (zahtijevaju upis JMBG)**   **Birački odbor prvo utvrđuje identitet birača na osnovu jednog od navedenih identifikacionih dokumenata, te pronalazi birača u Izvodu iz Centralnog biračkog spiska. Nakon potpisa birača u Izvodu, provodi se postupak autentifikacije uzimanjem otiska prsta.**  **Birački odbor dužan je omogućiti glasanje birača čija je identifikacija izvršena na osnovu jednog od navedenih identifikacionih dokumenata i ako se birač nalazi na Izvodu iz Centralnog biračkog spiska za biračko mjesto na kojem se vrši provođenje Pilot projekta.**  **Predsjednik biračkog odbora donosi odluke vezane za izborni proces na biračkom mjestu, a operater je dužan da pruža asistenciju.**  **Autentifikacijom, tj. provjerom otiska prsta vrši se samo dodatna provjera identiteta birača. Autentifikacija daje jedan od sljedećih rezultata:**   * **Autentifikacija uspješna – potvrđen identitet birača, biraču se omogućuje glasanje;** * **Autentifikacija neuspješna – neosporno utvrđen identitet birača putem jednog od ličnih dokumenata, ali iz određenih razloga nije moguće uzeti kvalitetan otisak prsta – biraču se omogućuje glasanje nakon dodatne provjere identiteta putem ličnih dokumenata od strane predsjednika i člana biračkog odbora;** * **Upisati broj pokušaja uzimanja otiska s jedne i druge ruke. Operater može pokušati uzeti otisak prsta maksimalno tri puta za svaki prst.** * **U Izvještaj operatera i Zapisnik o radu biračkog odbora (ZARBO) upisati neuspješne autentifikacije (Ime i prezime birača,redni broj na izvodu iz CBS, vrijeme autentifikacije, potpis predsjednikka BO i potpis člana za identifikaciju (Prilog 5.)).** * **Redovno čistiti opremu za uzimanje otiska prsta.**   **(2) Rezultati glasanja utvrđuju se procedurama propisanim Pravilnikom o provođenju izbora („Sl. glasnik BiH“ 31/24 i 43/24). Predsjednik biračkog odbora odmah nakon prebrojavanja rezultata za svaki nivo obavezan je rezultate glasanja upisati u Obrazac za zbirne rezultate na biračkom mjestu ZR. – većinski glas.**  **Rezultati se s ovih obrazaca unose u online aplikaciju za transmisiju rezultata koji se dalje putem ove aplikacije dostavljaju Centralnoj izbornoj komisiji BiH.**  **Zelena kopija obrazaca se putem ovlaštenog lica dostavlja izbornoj komisiji osnovne izborne jedinice koja je obavezna ove rezultate unijeti u Jedinstveni izborni informacioni sistem (JIIS).** |

**I. Obaveze prije dana održavanja izbora:**

|  |  |
| --- | --- |
| **1.** | **Zaprimanje opreme**  Za potrebe provođenja pilot projekta Izborne komisije zadužit će opremu koja se sastoji od:   * Laptopa * Čitača otiska prsta * Barcode scanner-a * USB modema * 2 kartice telekom operatera * Torbe za laptop   Oprema se dostavlja od strane Centralne izborne komisije BiH na osnovu Plana dostave kojim će biti definirano tačno vrijeme dostave opreme o čemu se sačinjava Zapisnik o primopredaji (Prilog 2.).  Svim Izbornim komisijama bit će dostavljen po 1 set opreme za svako biračko mjesto na kojem će biti proveden Pilot projekat, te 1 set rezervne opreme. |
| **2.** | **Provjera opreme**  Odmah po preuzimanju opreme provjerava se ispravnost opreme. Ispravnost opreme provjerava jedan ili više Glavnih operatera raspoređenih za tu izbornu jedinicu, a sastoji se od provjere eventualnih fizičkih oštećenja, ispravnosti rada laptopa i stanja baterije.  Fizička oštećenja i neispravnost laptopa potrebno je odmah prijaviti Centralnoj izbornoj komisiji BiH radi zamjene uređaja. Laptope s praznim baterijama potrebno je napuniti. |
| **3.** | **Osiguranje prostora za prijem opreme**  Izborne komisije osnovnih izbornih jedinica obavezne su za dostavljenu opremu osigurati skladišni prostor koji je pod nadzorom Izborne komisije. Zbog tehničkih specifičnosti opreme, ista ne smije biti skladištena u vlažnim prostorijama. |
| **4.** | **Primopredaja opreme biračkom odboru**  Oprema za Pilot projekat se predaje biračkom odboru jedan dan prije dana izbora, a opremu preuzima predsjednik u prisustvu operatera. Prilikom organizacije prijevoza potrebno je voditi računa o osjetljivosti opreme.  O ovoj primopredaji sastavlja se Zapisnik koji potpisuju predstavnik Izborne komisije i operater (Prilog 3). |
| **5.** | **Instalacija opreme**  Operater je dužan ponovo provjeriti i instalirati opremu te izvršiti provjeru funkcionalnosti.  Ako postoje problemi u funkcioniranju opreme, Izborna komisija dostavlja rezervni set, a ako ima problema na više lokacija neophodno je odmah kontaktirati Centralnu izbornu komisiju BiH. |
| **6.** | **Čuvanje opreme**  Oprema za Pilot projekat se zajedno s izbornim materijalom čuva u zaključanoj prostoriji na biračkom mjestu. Biračko mjesto osigurava policija. |

**II. Dan održavanja izbora**

|  |  |
| --- | --- |
| **1.** | **Osiguranje prostorije za rad Glavnih operatera**  Izborna komisija osigurava prostoriju za rad Glavnog/ih operatora koja podrazumijeva uredsku prostoriju i radni stol. Sva tehnička pitanja u vezi s funkcioniranjem opreme koja se koristi za pilot projekat rješava se u komunikaciji operater – Centralna izborna komisija BiH.  Sva druga pitanja vezana za redovni rad biračkih odbora rješavaju se na liniji predsjednik biračkog odbora – Izborna komisija – Centralna izborna komisija BiH. |
| **2.** | **Osiguranje prijevoza**  Izborna komisija obavezna je osigurati prijevoz Glavnom operateru do biračkog mjesta u slučaju problema u radu ili potreba dostave nove opreme. |
| **3.** | **Otvaranje biračkog mjesta**  Operater je dužan doći na biračko mjesto u 06.00 sati, ponovo izvršiti provjeru opreme, pokrenuti aplikaciju i uspostaviti internet vezu sa Centralnom izbornom komisijom BiH. |
| **4.** | **Autentifikacija birača**  Na postupku autentifikacije birača rade član biračkog odbora zadužen za identifikaciju i operater.  Procedura je propisana Uputstvom o radu biračkog odbora na biračkom mjestu gdje se provodi Pilot projekat 3. – Autentifikacija birača i transmisija rezultata (Prilog 4.). |
| **5.** | **Odlazak operatera**  Operater može napustiti biračko mjesto samo u slučaju izuzetnih, opravdanih razloga. Rad biračkog odbora se prekida do dolaska novog operatera. |
| **6.** | **Izvještavanje**  Operateri putem Glavnih operatera tokom izbornog dana dostavljaju redovne izvještaje Centralnoj izbornoj komisiji BiH o svim pitanjima bitnim za Pilot projekat (Prilog 5).  Operater je obavezan nakon zatvaranja biračkog mjesta PDF Izvještaje iz Aplikacije za autentifikaciju birača postaviti na portal Centralne izborne komisije BiH. |

|  |  |
| --- | --- |
| **7.** | **Prekid u radu**  O svim prekidima izazvanim problemima u funkcioniranju opreme za Pilot projekat Operater obavještava Glavnog operatera, a predsjednik biračkog odbora Izbornu komisiju.  Ako prekid traje duže od 30 minuta i nije izgledno da problem može biti riješen, Izborna komisija donosi odluku o prekidu Pilot projekta na tom biračkom mjestu i o tome obavještava Centralnu izbornu komisiju BiH.  Izborni proces na ovom biračkom mjestu nastavlja se u skladu s odredbama Pravilnika o provođenju izbora, a rad biračkog mjesta produžuje se za ono vrijeme za koje je biračko mjesto bilo u prekidu. |
| **8.** | **Transmisija rezultata**  Nakon zatvaranja biračkog mjesta birački odbor pristupa procesu brojanja glasačkih listića.  Prvo se broje glasovi za nivo gradonačelnika/načelnika nakon čega se popunjava Obrazac za zbirne rezultate na biračkom mjestu ZR-VG za taj izborni nivo.  Odmah nakon toga, operateri izborne rezultate upisuju u online aplikaciju za transmisiju rezultata koji se zatim elektronski dostavljaju Centralnoj izbornoj komisiji BiH.  Zelena kopija obrasca se dostavlja Izbornoj komisiji koja je dužna rezultate unijeti u Jedinstveni izborni informacioni sistem (JIIS) u skladu s odredbama Pravilnika o provođenju izbora.  Nakon toga se broje glasovi za nivo općinsko vijeće/skupština općine. Rezultati se upisuju u Obrazac ZR – proporcionalna zastupljenost, a operater izborne rezultate s obrazaca unosi u aplikaciju za transmisiju rezultata koji se zatim elektronski dostavljaju Centralnoj izbornoj komisiji BiH.  Operater će u slučaju da aplikacija sugerira grešku kod unosa statističkih podataka, kao i glasova za političke subjekte i glasova za kandidate političkih subjekata, upozoriti predsjednika biračkog odbora. Nakon otklonjenih nepravilnosti operater unosi korigirane rezultate.  Ako predsjednik biračkog odbora za druge nevalidnosti izbornih rezultata pokrene postupak provjere i ispravi izborne rezultate u originalnom obrascu, operater će unijeti nove rezultate u aplikaciju, a ako predsjednik biračkog odbora to ne uradi operater će unijeti izborne rezultate koji su u obrascu bez obzira na nevalidnost.  Zelena kopija obrasca se dostavlja Izbornoj komisiji koja je dužna rezultate unijeti u Jedinstveni izborni informacijski sistem (JIIS) u skladu s odredbama Pravilnika o provođenju izbora. |

**III. Obaveze nakon održavanja izbora**

|  |  |
| --- | --- |
| **1.** | **Razduživanje opreme**  Nakon unosa rezultata operater je zadužen za deinstalaciju opreme i njeno propisno pakovanje.  Opremu Izbornoj komisiji BiH dostavlja predsjednik biračkog odbora zajedno s izbornim materijalom s biračkog mjesta, a o čemu se sačinjava poseban zapisnik (Prilog 6.) |
| **2.** | **Vraćanje opreme**  Opremu za Pilot projekat Izborna komisija BiH razdužuje Centralnoj izbornoj komisiji BiH zajedno s izbornim materijalom s glasačkih mjesta za glasanje u odsustvu, za glasanje nepotvrđenim glasačkim listićima i za glasanje putem mobilnih timova.  Primopredaja se vrši uz sačinjavanje Zapisnika (Prilog 7). |

**Prilog 2.**

**PMP TO CIK BiH-IK**

**Primopredajni obrazac tehničke opreme**

**Centralna izborna komisija BiH - izborna komisija osnovne izborne jedinice**

**Datum\_\_\_\_\_\_\_\_\_\_\_\_\_\_\_\_ Vrijeme \_\_\_\_\_\_\_\_\_\_\_\_\_\_**

**Set tehničke opreme čini:**

* Prijenosni računar - laptop
* Čitač otiska prsta
* Barcode scanner
* USB modem
* 2 kartice telekom operatera
* Torba za prijenosni računar - laptop

**Broj ispravnih setova \_\_\_\_\_\_\_\_\_\_\_\_\_**

**Broj neispravnih setova \_\_\_\_\_\_\_\_\_\_\_**

Opremu predao Opremu primio

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Službenik CIK BiH ime, prezime i potpis) (Predsjednik IK ime, prezime i potpis)

**Prilog 3.**

**PMP TO IK - BO**

**Primopredajni obrazac tehničke opreme**

**Izborna komisija osnovne izborne jedinice – birački odbor**

**Datum\_\_\_\_\_\_\_\_\_\_\_\_\_\_\_\_ Vrijeme \_\_\_\_\_\_\_\_\_\_\_\_\_\_**

**Set tehničke opreme čini:**

* Prijenosni računar - laptop
* Čitač otiska prsta
* Barcode scanner
* USB modem
* 2 kartice telekom operatera
* Torba za prijenosni računar - laptop

**Oprema preuzeta u ispravnom stanju**

Opremu predao Opremu primio

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Predsjednik IK ime, prezime i potpis) (Predsjednik BO ime, prezime i potpis)

Opremu primio

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Operater ime, prezime i potpis)

**Prilog 4. IO**

**Izvještaj operatera**

**Biračko mjesto broj\_\_\_\_\_\_\_\_\_\_\_\_\_\_**

**Izvještajni period u 12.00 sati:**

Broj potpisa unesen u aplikaciju \_\_\_\_\_\_\_\_\_

Broj birača kod kojih nije uspjela autentifikacija \_\_\_\_\_\_\_\_\_\_\_

Oprema i aplikacije sve vrijeme bili u funkciji DA NE

**Izvještajni period u 16.00 sati:**

Broj potpisa unesen u aplikaciju \_\_\_\_\_\_\_\_\_

Broj birača kod kojih nije uspjela autentifikacija \_\_\_\_\_\_\_\_\_\_\_

Oprema i aplikacije sve vrijeme bili u funkciji DA NE

**Izvještajni period u 19.30 sati:**

Broj potpisa unesen u aplikaciju \_\_\_\_\_\_\_\_\_

Broj birača kod kojih nije uspjela autentifikacija \_\_\_\_\_\_\_\_\_\_\_

Oprema i aplikacije sve vrijeme bili u funkciji DA NE

**Izvještajni period u 21.00 sati:**

Transmisija izbornih rezultata za gradonačelnika grada/načelnika općine uspješno izvršena

DA NE

Ukoliko nije navesti razlog:

**Izvještajni period u 24.00 sati:**

Transmisija izbornih rezultata za gradsko/općinsko vijeće/skupštinu grada/općine uspješno izvršena

DA NE

Ukoliko nije navesti razlog:

Izvještaj predao Izvještaj primio

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Operater ime i prezime i potpis) (Glavni operater ime i prezime i potpis)

**Prilog 5.**

**PIBNNA**

**OBRAZAC PONOVNE IDENTIFIKACIJE BIRAČA NAKON NEUSPJELE AUTENTIFIKACIJE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Broj biračkog mjesta

|  |  |  |  |  |
| --- | --- | --- | --- | --- |
| **Ime i prezime birača** | **Redni broj birača na izvodu iz CBS** | **Vrijeme glasanja birača** | **Potpis predsjednika BO** | **Potpis člana za identifikaciju** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Prilog 6.**

**PMP TO BO - IK**

**Primopredajni obrazac tehničke opreme**

**Birački odbor – izborna komisija osnovne izborne jedinice**

**Datum\_\_\_\_\_\_\_\_\_\_\_\_\_\_\_\_ Vrijeme \_\_\_\_\_\_\_\_\_\_\_\_\_\_**

**Set tehničke opreme čini:**

* Prijenosni računar - laptop
* Čitač otiska prsta
* Barcode scanner
* USB modem
* 2 kartice telekom operatera
* Torba za prijenosni računar - laptop

**Oprema preuzeta u ispravnom stanju**

Opremu predao Opremu primio

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Predsjednik BO ime, prezime i potpis) (Predsjednik IK ime, prezime i potpis)

Opremu predao

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Operater ime, prezime i potpis)

**Prilog 7.**

**PMP TO IK - CIK BiH**

**Primopredajni obrazac tehničke opreme**

**Izborna komisija osnovne izborne jedinice – Centralna izborna komisija BiH**

**Datum\_\_\_\_\_\_\_\_\_\_\_\_\_\_\_\_ Vrijeme \_\_\_\_\_\_\_\_\_\_\_\_\_\_**

**Set tehničke opreme čini:**

* Prijenosni računar - laptop
* Čitač otiska prsta
* Barcode scanner
* USB modem
* 2 kartice telekom operatera
* Torba za prijenosni računar - laptop

**Broj ispravnih setova \_\_\_\_\_\_\_\_\_\_\_\_\_**

**Broj neispravnih setova \_\_\_\_\_\_\_\_\_\_\_**

Opremu predao Opremu primio

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Predsjednik IK ime, prezime i potpis) (Službenik CIK BiH ime, prezime i potpis)